b'\n_START_ARTICLE_\nNicu Constantinescu\n_START_SECTION_\nPrimar al Buz\xc4\x83ului\n_START_PARAGRAPH_\n\xc3\x8en calitate de primar al ora\xc8\x99ului Buz\xc4\x83u, \xc3\xaentruc\xc3\xa2t prim\xc4\x83ria nu avea un sediu propriu, Constantinescu a comandat construirea \xc3\xaen centrul ora\xc8\x99ului a Palatului Comunal, care este \xc8\x99i ast\xc4\x83zi cl\xc4\x83direa-simbol a Buz\xc4\x83ului. De asemenea, a asanat \xc8\x99i a pavat oborul \xc8\x99i a construit Bulevardul Parcului, cunoscut ast\xc4\x83zi sub numele de Bulevardul Nicolae B\xc4\x83lcescu, care lega centrul ora\xc8\x99ului de Parcul Cr\xc3\xa2ng. \xc3\x8en timpul mandatelor sale s-au construit sedii pentru mai multe \xc8\x99coli, inclusiv pentru liceul Al. H\xc3\xa2jdeu, ast\xc4\x83zi denumit Colegiul Na\xc8\x9bional B.P. Hasdeu.\n_START_SECTION_\n\xc3\x8en memoria sa\n_START_PARAGRAPH_\n\xc3\x8en fa\xc8\x9ba p\xc4\x83rcule\xc8\x9bului din Bulevardul Nicolae B\xc4\x83lcescu, Nr. 28, se afl\xc4\x83 un monument cu bustul lui, o strad\xc4\x83 din ora\xc8\x99 \xc3\xaei poart\xc4\x83 numele, iar \xc3\xaen Palatul Comunal, Buz\xc4\x83u, din octombrie, 2016, Sala de Festivit\xc4\x83\xc8\x9bi se nume\xc8\x99te Sala Nicu Constantinescu. Intrarea ei, situat\xc4\x83 la sf\xc3\xa2r\xc8\x99itul sc\xc4\x83rii principale, este flancat\xc4\x83 de busturile a doi dintre cei mai importan\xc8\x9bi primari pe care i-a avut municipiul Buz\xc4\x83u, pe st\xc3\xa2nga Nicu Constantinescu, pe dreapta Stan S\xc4\x83raru.'